open-index/open-wikipedia-markdown huggingface dataset:
יורי אלברטו

**יורי אלברטו מונטיירו דה סילבה** (בפורטוגזית: **Yuri Alberto Monteiro da Silva**; נולד ב-18 במרץ 2001) הוא כדורגלן ברזילאי, המשחק בעמדת החלוץ במועדון הכדורגל קורינתיאנס.

## קריירה
### ברזיל
אלברטו הצטרף למחלקת הנוער של סנטוס בגיל 12, וביולי 2017 חתם על חוזהו המקצועני הראשון, בו חתם עם הקבוצה על חוזה לשלוש עונות.

לקראת עונת 2017 קודם על ידי אלאנו לסגל הקבוצה הבכירה, וב-17 בנובמבר 2017 ערך את הופעת הבכורה שלו במדי הקבוצה הבוגרת, בהפסד 1–3 לבאהיה.

ב-7 במרץ 2018 הוא כבש את שער הבכורה שלו במדי הקבוצה, בניצחון 2–1 על גרמיו נובוריזונטינו במסגרת אליפות סאו פאולו, והפך לשחקן השישי הצעיר ביותר שכבש שער לזכות המועדון.

לאחר שלא קיבל קרדיט ממאמניו בחר אלברטו לעזוב את הקבוצה, ובאוגוסט 2020 חתם באינטרנסיונל על חוזה לחמש עונות. ב-20 בינואר 2021 כבש שלושער במחצית אחת והוסיף בישול בניצחון 5–1 על סאו פאולו, והעלה את מאזנו לעשרה שערי ליגה ב-16 משחקים בלבד. בעונת 2021 הוכתר למלך השערים של המועדון, עם 12 שערים.

### רוסיה וחזרה לברזיל
ב-30 בינואר 2022 חתם בזניט סנקט פטרבורג מהליגה הרוסית. כבר בהופעת הבכורה, ב-28 בפברואר, כבש שער בכורה בניצחון 2–3 על רובין קאזאן. ב-3 במרץ עלה בהרכב הפותח של הקבוצה מול קאמאז נאברז'ניה צ'לני והבקיע את שער הבכורה במדי הקבוצה בטורניר הגביע הרוסי בכדורגל.

במרץ 2022, סירב לחזור לרוסיה בעקבות מלחמת אוקראינה–רוסיה ובהסכמת הנהלת זניט נשלח להשאלה למשך עונה למועדון קורינתיאנס מהליגה הברזילאית, שבהמשך גם החתימה אותו.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני סנטוס
קטגוריה:כדורגלני אינטרנסיונל
קטגוריה:כדורגלני זניט סנקט פטרבורג
קטגוריה:כדורגלני קורינתיאנס
קטגוריה:ברזילאים שנולדו ב-2001
משה קריף

**משה קריף** (נולד ב-10 בנובמבר 1962) הוא סופר, משורר, פעיל חברתי אקטיביסט במגזר השלישי, ממייסדי הקשת הדמוקרטית המזרחית (1996), ומי שהיה דובר התנועה, עד קבלתו של בג"ץ הקרקעות בבית המשפט העליון, באוגוסט 2002.

קריף הוא פובליציסט חברתי שכתב בידיעות אחרונות וגלובס ועורך דין חברתי, בוגר תואר ראשון במשפטים ב שייצג את תושבי גבעת עמל בשנת 2016, בתביעה נגד מדינת ישראל ועיריית תל אביב-יפו על העוול שנגרם להם בעקבות הפקרתם בידי הרשויות שפעלו לנישולם מבתיהם.

קריף היה יועץ תקשורת פוליטית ומרצה בתוכנית לתקשורת פוליטית באוניברסיטה העברית, ממקימי כנס ישראל-שדרות לחברה,

קריף, בעברו היה קצין בגולני וקצין מודיעין של טייסת מסוקי קרב בפיקוד צפון, בהמשך היה הדובר של מתאם פעולות הממשלה בשטחים. השתחרר מצה"ל בדרגת רב-סרן.

## קריירה
הוריו של משה יוצאי תוניסיה ואיראן. קריף איים לתבוע את הרשות השנייה על רקע תחושת ההפליה העדתית שהוא חש כשניסה להתקבל לדירקטוריון הרשות לטלוויזיה. לדבריו: "נפסלתי כי הרשות לא רואה בניסיון אקטיביסטי חברתי במגזר השלישי כעומד בתנאי החוק והסף".

לדבריו, תחושת הקיפוח הייתה הדחף והלהט, לכל פעילותו החברתית והציבורית: בייסוד הקשת הדמוקרטית המזרחית, בכהונתו כמנכ"ל ארגון תהודה, בבג"ץ הקרקעות, בייצוג תושבי גבעת עמל בשנת 2016 ובבג"ץ הפליית הנשים הבדואיות מאום אל-חיראן.

## פרסומיו
קריף פרסם מספר ספרים וספר שירה, פרט לכתיבתו בידיעות אחרונות ובגלובס:
* דמעה עונתית: קובץ שירי אדם, יצא לאור על ידי הוצאת סער, בשנת 1982.
* המזרחית: סיפורה של הקשת הדמוקרטית המזרחית והמאבק החברתי בישראל 2005-1995, יצא לאור על ידי הוצאת גלובס - הספרייה, בשנת 2005.
* בספר "קשת של דעות - סדר יום מזרחי לחברה בישראל", משה קריף היה בין כותבי המאמרים באסופת המאמרים המהווים את אותה "קשת של דעות", המתארים את תולדותיה של הקשת הדמוקרטית המזרחית.

## קישורים חיצוניים

* ספריו של משה קריף באתר הספרייה הלאומית
* 

* Moshe Karif, Jewish property in Arab countries, ynet, 09.23.07
* 
* 

## הערות שוליים

קטגוריה:סופרים ישראלים
קטגוריה:סופרים כותבי עברית
קטגוריה:משוררים ישראלים
קטגוריה:משוררים כותבי עברית
קטגוריה:פעילי הקשת הדמוקרטית המזרחית
קטגוריה:סגל האוניברסיטה העברית בירושלים: תקשורת ועיתונאות
קטגוריה:בוגרי תיכון כצנלסון
קטגוריה:בוגרי הקריה האקדמית אונו: משפטים
קטגוריה:ישראלים שנולדו ב-1962
אנדרה (כדורגלן)

**אנדרה טרינדדה דה קוסטה נטו** (בפורטוגזית: **André Trindade da Costa Neto**; נולד ב-16 במרץ 2001) הוא כדורגלן ברזילאי המשחק בעמדת הקשר בוולברהמפטון וונדררס ובנבחרת ברזיל.

## קריירה
אנדרה גדל במחלקת הנוער של פלומיננסה, ולקראת עונת 2020 צורף לסגל הקבוצה הבוגרת. ב-17 בספטמבר 2020 הוא ערך את הופעת הבכורה שלו במדי הקבוצה הבוגרת, בניצחון 1–0 על אתלטיקו גויאניינסה במסגרת הגביע הברזילאי.

ב-21 בספטמבר 2020 ערך את הופעת הבכורה שלו בליגת העל הברזילאית, בהפסד 0–1 לרסיפה. ב-4 ביולי 2021 כבש את שער הבכורה שלו בליגה, כשנכנס כמחליף בדקה ה-86 במשחק נגד פלמנגו וכבש את שער הניצחון בדקה ה-91.

בעונת 2021 קיבל אנדרה יותר קרדיט ממאמניו, ואף שיחק עם הקבוצה במשחקי גביע הליברטדורס שלה.

ב-30 באוגוסט 2024 עבר אנדרה אל וולבס מהפרמייר ליג.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני פלומיננסה
קטגוריה:כדורגלני וולברהמפטון וונדררס
קטגוריה:ספורטאים ברזילאים באנגליה
קטגוריה:ברזילאים שנולדו ב-2001
קטגוריה:כדורגלני נבחרת ברזיל
משבר שרשרת האספקה

**משבר שרשרת האספקה** החל בשנת 2020 עקב מגפת הקורונה, ונסיבות נוספות שהצטרפו בהמשך הדרך ולא כולן ברורות. הוא הביא לשיבושים בשרשרת האספקה הגלובלית וכתוצאה מכך הביא למחסור במוצרים, לעליית מחירים, והיווה גורם משמעותי בעליית האינפלציה העולמית.

תהליך הגלובליזציה בסוף המאה ה-20 ובתחילת המאה ה-21 הביא לגידול ניכר בסחר הבינלאומי, להעברה של פעולות ייצור רבות מאירופה ומצפון אמריקה למזרח הרחוק, וכתוצאה מכך לגידול ניכר בייצוא של סין ומדינות נוספות, וגידול ניכר בפעילות התובלה הימית, שהיא האמצעי העיקרי להובלת הייצוא.

בתחילת 2020, עם התפשטות מגפת הקורונה בעולם, מפעלים רבים צמצמו פעילותם עד למציאת דרך בטוחה להמשיך בפעילות. החזרה ההדרגתית לפעילות מלאה בדעיכת הגלים הראשונים של המגפה נפגעה עם התפשטות וריאנט דלתא של נגיף הקורונה והזמינות המוגבלת לחיסונים במדינות מתפתחות.

המגפה גרמה לירידה בצריכה של מוצרים ושירותים שונים, אך מאידך השהייה הממושכת ביותר בבית והמעבר לעבודה מהבית הגביר את הביקוש לציוד לבית. זינוק בביקוש העולמי לשבבים, הנחשב גם הוא כאחת התוצאות של מגפת הקורונה, הביא למחסור בשבבים, שהוביל להשבתה זמנית של קווי ייצור בתעשיית הרכב, הזקוקה לשבבים מסוגים שונים להרכבת מכוניות. הקמת מפעל לייצור שבבים נמשכת זמן רב ועלותה גבוהה מאוד (מיליארדי דולרים) כך שהתגברות על המחסור אינה מהירה.

בנמלים רבים נוצר באמצע שנת 2021 עומס, שהביא להאטה בפריקת אוניות, שנאלצו להמתין לפריקתן ימים ושבועות, וגרם להעלאת מחירי התובלה הימית. גם התובלה היבשתית סבלה ממחסור בכוח אדם. בנמלי ארצות הברית הגדולים נוצרו פקקים חסרי תקדים. הנמלים לוס אנג'לס ולונג ביץ' שבחוף המערבי, הם השער ל-40% מספינות המכולה שמגיעות לארצות הברית, רובן מסין. בנמל לוס אנג'לס נוצר תור של עשרות אוניות שנאלצו להטיל עוגן מחוץ לנמל ולחכות לתורן לפרוק את המטען. מספר הספינות הממתינות הגיע ל-100, בעוד במצב תקין אוניות אינן נדרשות לעגון מחוץ לנמל, והן פורקות את מטענן תוך יומיים.

המשבר, יחד עם הפלישה הרוסית לאוקראינה ועליית ביקושים במדינות מסוימות, הוביל להמשך עליית המחירים גם בשנת 2022 ואף למחסור במוצרים מסוימים.

במהלך שנה זו, הפעילות חזרה לשגרה מסוימת בעקבות התחסנות האוכלוסייה. מחירי התובלה הימית ירדו ב-22% מינואר עד יולי 2022. עם זאת, שרשרת האספקה העולמית כבר ספגה זעזוע רב. ברבעון הראשון של 2023 נמשכה הירידה.

## קישורים חיצוניים

* ראלי קוברסקי, השפעת הקורונה על שרשרת אספקה בארץ ובעולם, 22 אפריל 2020
* 
* 
* 
* 
* 

## הערות שוליים

קטגוריה:תעשייה
קטגוריה:לוגיסטיקה
קטגוריה:ההשפעה החברתית-כלכלית של התפרצות נגיף קורונה
קטגוריה:2021 בכלכלה
אגוסטין אקוסטה

**אגוסטין אקוסטה בנטנקורט** (בספרדית: **Agustín Acosta Bentancourt**; נולד ב-17 בפברואר 2001) הוא כדורגלן אורוגוואי המשחק בעמדת המגן השמאלי והקשר בסוד אמריקה.

## קריירה
אקוסטה גדל במחלקת הנוער של רנטיסטאס, ולקראת עונת 2020 צורף לסגל הקבוצה הבוגרת. ב-18 באוקטובר 2020 הוא ערך את הופעת הבכורה שלו במדי הקבוצה הבוגרת, בהפסד 1–2 לליברפול.

בעונת 2021 קיבל יותר קרדיט ממאמניו, ואף שיחק עם הקבוצה במשחקי גביע הליברטדורס שלה. ב-28 בינואר 2023 עבר לסוד אמריקה, מהליגה האורוגוואית השנייה.

אקוסטה שיחק בנבחרות הצעירות של אורוגוואי, וכיום משחק בנבחרת עד גיל 20.

## קישורים חיצוניים

## הערות שוליים

קטגוריה:כדורגלנים אורוגוואים
קטגוריה:מגני כדורגל אורוגוואים
קטגוריה:קשרי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני סוד אמריקה
קטגוריה:אורוגוואים שנולדו ב-2001
הרנסאנס של צ'ארלסטון

**הרנסאנס של צ'ארלסטון** (באנגלית: **Charleston Renaissance** ) הוא תקופה בין מלחמות העולם הראשונה והשנייה שבה העיר צ'ארלסטון, דרום קרוליינה, חוותה פריחה באמנויות כאשר אמנים, סופרים, אדריכלים ואנשי שימור היסטורי התאחדו כדי לשפר ולייצג את עירם. הרנסאנס של צ'ארלסטון היה קשור לתנועה האמנותית הגדולה יותר בין המלחמות הידועה בשם הרנסאנס הדרומי שתרמה לפיתוח תעשיית התיירות של העיר.

## היסטוריה
ממוזער|אליס רוונל סמית׳, בית הכומר
מאז הכרזת העצמאות האמריקאית, צ'ארלסטון הייתה אחת מעשר הערים הגדולות באמריקה. אבל, מלחמת האזרחים הרסה את שגשוגה של העיר, והתוצאות הכלכליות נמשכו במהלך תקופת השיקום עד תחילת המאה ה-20. עם זאת, החל בסביבות מלחמת העולם הראשונה, העיר חוותה התחדשות באמנויות, כאשר קהילת האמנות המקומית עבדה על שיפור עירם וייצוגה באמצעי תקשורת שונים. הרנסאנס של צ'ארלסטון תרם לעלייתם של מוסדות אמנות כמו מוזיאון ג'יבס לאמנות (שצמח מהגלריה של אגודת קרולינה לאמנות) ואגודת השירה של דרום קרוליינה. התהליך נמשך במהלך השפל הגדול עד מלחמת העולם השנייה.

בין הסופרים הקשורים לתנועה ניתן למנות את דובוס הייוורד (מחבר הספר שעליו התבססה האופרה פורגי ובס), ג'ון בנט (מחבר היצירה המדעית הראשונה על שפת הגולה), הסופרות ג'וזפין פינקני וג'וליה פיטרקין, המשוררים הרווי אלן, הלן פון קולניץ הייר, וביאטריס רוונל, והמחזאית דורותי הייוורד.

במישור המוסדי, לורה בראג הפכה לאישה הראשונה שניהלה מוזיאון לאמנות במימון ציבורי באמריקה כאשר הפכה למנהלת מוזיאון צ'ארלסטון.

עם זאת, הרנסאנס של צ'ארלסטון קשור באופן הדוק ביותר לאמנויות החזותיות. ארבעת האמנים המובילים של התנועה הם אלפרד האטי, אליס רוונל הוגר סמית', אנה הייוורד טיילור ואליזבת אוניל ורנר מתוכם, סמית' וורנר היו ילידי צ'ארלסטון, בעוד שטיילור הגיע ממקומות אחרים במדינה והאטי הגיע מניו יורק. אמנים חזותיים אחרים הנחשבים לחלק מהתנועה כוללים את אדווין הארלסטון, אן טיילור נאש וויליאם פוסי סילבה. אמנים מבקרים כמו אלן דיי הייל, גבריאלה קלמנס, אדוארד הופר וצ'יילד האסאם נכללים לפעמים בקבוצה.

ציורי השמן, צבעי המים וההדפסים של אמני הרנסאנס של צ'ארלסטון תיעדו את צ'ארלסטון ואת מחוז דרום קרוליינה ברחבי העיר באמצעות נופים רומנטיים, מחקרים ארכיטקטוניים וסצנות של חיי היומיום בעבר ובהווה. האמנים התמחו בהדפסים, לרבות תחריטי עץ ואבן, שנמכרו ביתר קלות לתיירים ולמבקרים אחרים וסייעו להפצת הדימויים של התנועה ברחבי הארץ. בהשפעת חלקית מאמנים אורחים הייל וקלמנטס - הקימו את מועדון החרטים של צ'ארלסטון כדי לקדם את יצירת ההדפס כמדיום.

סמית', ורנר ואחרים גם התאגדו כדי לקדם את שימור המבנים ההיסטוריים שנותרו בעיר. אגודת השימור של צ'ארלסטון הוקמה בשנות העשרים של המאה ה-20, ובשנת 1928 נוסד מוזיאון "הבית ההיסטורי" הראשון של העיר. בשנת 1931 זכתה העיר למחוז ההיסטורי הראשון שלה, אשר הטילה מגבלות ייעוד על כל המבנים ההיסטוריים בחלק התחתון של חצי האי צ'ארלסטון.

ב-1998, מוזיאון מחוז גרינוויל לאמנות הציג תערוכה גדולה, "הרנסאנס צ'ארלסטון", אשר נדדה לאחר מכן למוזיאונים בקולומביה, צ'ארלסטון ואוגוסטה (ג'ורג'יה) במהלך שלוש השנים הבאות.

## הערות שוליים

קטגוריה:אמנות
+
שורש 173

**שורש 173**, או **יו בּוּ** (בסינית: **雨部**, פיניין: **Yǔ bù**) הוא השורש המאה שבעים ושלושה של הכתב הסיני. פירושו "**[[גשם]]**" והוא אחד מתוך 9 (מתוך סך הכל 214 שורשי הקאנגשי) שורשים המורכבים משמונה קווים.

במילון קאנגשי יש 298 תווים (מתוך 49,030) שניתן למצוא תחת שורש זה.

## התפתחות

קובץ:雨-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:雨-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:雨-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:雨-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## וריאנטים


קובץ:Regular Style CJKV Radical 173 (0).svg|תו עצמאי - משמש בסינית מפושטת ויפנית 
קובץ:Regular Style CJKV Radical 173 (1).svg|תו עצמאי - משמש בסינית מסורתית
קובץ:Regular Style CJKV Radical 173 (3).svg|צורת השורש כרכיב של תו, משמש בסינית מפושטת ויפנית
קובץ:Regular Style CJKV Radical 173 (5).svg|צורת רכיב אלטרנטיבית - משמש בסינית מפושטת ויפנית
קובץ:Regular Style CJKV Radical 173 (4).svg|צורת רכיב כשורש בתוך תו - שימוש בסינית מסורתית


## לקריאה נוספת

* 

## קישורים חיצוניים

* מסד נתונים של Unihan - U+96E8

קטגוריה:שורשים (כתב סיני)
כרם ג'אבר

**כרם ג'אבר** (בערבית: **كرم جابر**, נהגה: **כארם ג'אבר**; נולד ב-31 באוקטובר 2000) הוא כדורגלן ערבי-ישראלי המשחק בעמדת המגן הימני בקבוצת מכבי נתניה מליגת העל.

## קריירת מועדונים
ג'אבר נולד בג'לג'וליה, ישראל, למשפחה ערבית-מוסלמית. תחילה שיחק במחלקות הנוער של מכבי פתח תקווה ושל הפועל כפר סבא, ובשנת 2017 הגיע למחלקת הנוער של מכבי נתניה.

ב-3 בנובמבר 2019 הוא ערך את הופעת הבכורה שלו בבוגרים של מכבי נתניה, בהפסד 2-0 להפועל באר שבע במסגרת המחזור התשיעי בליגת העל לעונת 2019/2020. בסך הכל ערך 19 הופעות ליגה בעונה זו, בה סיימה מכבי נתניה במקום התשיעי בליגה.

ב-30 בינואר 2021 הוא הבקיע את שער הבכורה שלו במועדון, בניצחון 3-0 על מ.ס. אשדוד במסגרת המחזור ה-18 בליגה לעונת 2020/2021. זה היה שערו היחיד בעונה זו, בה ערך 23 הופעות ליגה וסייע לקבוצתו לסיים במקום השביעי בליגה. בינואר 2023 זכה עם המועדון בגביע הטוטו לעונת המשחקים 2022/23.

ב-21 ביולי 2024 האריך את חוזהו במכבי נתניה בשלוש עונות נוספות.

## קריירה בינלאומית
ג'אבר הוא חלק מסגל נבחרת ישראל הצעירה עד גיל 21.

## קישורים חיצוניים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:כדורגלני מכבי נתניה
קטגוריה:כדורגלנים ערבים ישראלים
קטגוריה:ג'לג'וליה: כדורגלנים
קטגוריה:מוסלמים
קטגוריה:ישראלים שנולדו ב-2000
All These Years

"**All These Years**" הוא שיר של הזמרת הקובנית-אמריקאית קמילה קביו ונכלל באלבום האולפן הראשון שלה Camila. הוא נכתב על ידי הזמרת, ג'ף גיטלמן, קאן גונשברק, מוסטפא אחמד והמפיק שלו פרנק דוקס. מבחינה מסחרית, הוא נכנס למצעדים באירלנד ובפורטוגל, והגיע למקומות של 56 ו-69, בהתאמה. בברזיל קיבל השיר מעמד שיר זהב לכבוד 20,000 עותקים שנמכרו במדינה.

## רקע והפצה
קטע מהשיר נשמע לראשונה ב-4 באוגוסט 2017, במהלך לייבסטרים. קביו חשפה בציוץ שהיא למעשה כתבה את השיר לגיטרה אקוסטית בחמש עשרה דקות לפני שהמפיק פרנק דוקס נכנס וסייע לה.

מאז צאתו, צבר השיר מעל ל-100 מיליון השמעות בפלטפורמת הסטרימינג, ספוטיפיי.

## הופעות חיות
קביו ביצעה לראשונה את השיר בפסטיבל לולהפלוזה בשנת 2018.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2018
קטגוריה:שירי קמילה קביו
קטגוריה:שירים באנגלית
קטגוריה:שירים שנכתבו על ידי פרנק דוקס
קטגוריה:שירים שנכתבו על ידי קמילה קביו
קטגוריה:שירי זהב בברזיל
River (שיר של אמינם)

"**River**" (בעברית: "**[[נהר]]**") הוא שיר של הראפר האמריקאי אמינם, בהשתתפות הזמר-יוצר האנגלי אד שירן. זוהי הרצועה החמישית מתוך מאלבום האולפן התשיעי שלו, *[[Revival (אלבום של אמינם)|Revival]]*. השיר נכתב על ידי אמינם, שירן ואמיל הייני, והפיק על ידי האחרון. השיר יצא לרדיו, ב-15 בדצמבר 2017 באיטליה, וב-5 בינואר 2018 בבריטניה, כסינגל השני מתוך האלבום. הקליפ היה מועמד לפרס הצילום הטוב ביותר בטקס פרסי הווידאו קליפים של MTV לשנת 2018. תוכן השיר עוסק במאבקים של מערכת יחסים כושלת, שמגיעה לשיאה בהפלה.

ב-15 ביולי 2018, ביצעו אמינם ושירן את השיר בשידור חי ביחד, בערב האחרון של סיבוב ההופעות של אמינם לקידום האלבום, Revival Tour, באצטדיון טוויקנהאם.

## הצלחה מסחרית
מבחינה מסחרית, הגיע השיר למקום הראשון במצעד הסינגלים הבריטי, מה שהפך אותו ללהיט התשיעי של אמינם והחמישי של שירן שזכה בהישג זה. בנוסף, הגיע השיר למקום הראשון במצעדים באוסטריה, נורווגיה, סקוטלנד ושוודיה, לעשירייה הראשונה באוסטרליה, קנדה, דנמרק, פינלנד, גרמניה, הונגריה, אירלנד, איטליה, לבנון, הולנד, ניו זילנד, פורטוגל, שווייץ, וכן לעשרים הראשונות בבלגיה ובארצות הברית.

## וידאו קליפ
האודיו הרשמי של השיר הועלה לערוץ היוטיוב של אמינם ב-14 בדצמבר 2017. נכון לאוקטובר 2021, צבר הקליפ למעלה מ-198 מיליון צפיות ו-2 מיליון לייקים.

הווידאו קליפ הנלווה לשיר יצא ב-14 בפברואר 2018. את הקליפ ביים אמיל נאוה. הוא זכה למעל ל-5 מיליון צפיות ב-24 השעות הראשונות ליציאתו. נכון לאאוקטובר 2021, צבר הקליפ למעלה מ-177 מיליון צפיות ו-2.5 מיליון לייקים. הקליפ היה מועמד לפרס הצילום הטוב ביותר בטקס פרסי הווידאו קליפים של MTV לשנת 2018.

בביקורת על הקליפ ב-Fuse, תוארו חלק מהסצנות כ"מתוחות ורציניות", ונאמר עוד כי "אמינם כהה-השיער משחק את התפקיד כל כך טוב, ומחרז חרוזים על לגרום לאישה לוותר על התינוק שלה בצורה כל כך משכנעת, שכבר לא לגמרי ברור מה נכון".

## פרסים ומועמדויות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:סינגלים מ-2018
קטגוריה:שירי אמינם
קטגוריה:שירי אד שירן
קטגוריה:שירים באנגלית
קטגוריה:שירי ראפ רוק
קטגוריה:שירים שנכתבו על ידי אד שירן
קטגוריה:שירים שנכתבו על ידי אמינם
קטגוריה:שירים שהופקו על ידי אמיל הייני
קטגוריה:שירים על הפלה
קטגוריה:שירים על נהרות
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים שהגיעו למקום הראשון במצעד הרשמי של גלגלצ
אקופשיזם

**אקופשיזם** הוא מודל פוליטי תאורטי שבו משטר טוטליטרי דורש מהפרט לוותר על האינטרסים האישיים שלו לטובת "השלם האורגני של הטבע".

מספר סופרים השתמשו במונח כדי לתאר סכנות היפותטיות שיגרמו ממשלות דיסטופיות, שעלולות לנקוט במדיניות פשיסטיות כדי להתמודד עם סוגיות סביבתיות, וסופרים אחרים השתמשו בו כדי לתאר תנועות היסטוריות ומודרניות שהשתמשו בפשיזם בעת שהתמקדו בנושאים סביבתיים.

## הגדרה
היסטוריון הסביבה מייקל צימרמן הגדיר את המינוח "אקופשיזם" כ"ממשלה טוטליטרית הדורשת מיחידים להקריב את האינטרסים שלהם לרווחת ה'אדמה', רשת החיים הנהדרת והמכלול האורגני של הטבע". לטענתו לא התקיימו ממשלות אקופשיסטיות עד כה, אף על פי שבנאציזם ניתן למצוא מספר היבטים אקופשיסטים, כמו המינוח הלאומני מן האידאולוגיה הנאצית "דם ואדמה", אשר מבטא את הקשר שבין גוף אדם טהור גזע (דם) ואזור ההתיישבות שלו (אדמה).

## אלימות בשם האקופשיזם
* מבצע הטבח בכרייסטצ'רץ' פרסם קודם לטבח מנשר בן 73 עמודים נגד הגירה ונגד מוסלמים, וזיהה את עצמו כתומך באקופשיזם ובקונספירציית ההחלפה הגדולה.
* מבצע פיגוע הירי באל פאסו פרסם גם הוא מנשר קודם למעשה, ובו טען כי התרבות האמריקאית מחנכת להרס הסביבה תוך יצירת נטל אקולוגי שיפול על כתפי הדורות הבאים, ומסקנתו הייתה כי יש לצמצם את מספר האנשים המשתמשים במשאבים אקולוגים.
* הבריגדה הירוקה היא קבוצת טרור אקולוגית אקופשיסטית שוודית האחראית לפשעים רבים. היא הייתה אחראית לפיגועי הצתה נגד מטרות הנחשבות לאויבי הטבע, כמו תקיפה בחוות מינקים שגרמה לנזקים של מיליוני דולרים. שני חברים בארגון נעצרו על ידי המשטרה השוודית, כשעל פי החשד הם תכננו התנקשויות בשופטים והטמנת פצצות.

## ביקורת
לדברי הסופר והפעיל האקולוגי דייוויד אורטון המונח "אקופשיזם" נטבע על ידי מתנגדי פילוסופיית האקולוגיה העמוקה בכדי לייצר דה לגיטימציה כלפי תומכי הרעיון ולהציג אותם כפשיסטים.

המינוח עולה כהאשמה משני צידי המפה הפוליטית: אנשי השמאל הפוליטי מאשימים את האקופשיסטים בפגיעה בזכויות האדם ואנשי הימין הפוליטי מאשימים את האקופשיסטים בפגיעה בערכי הקפיטליזם, ומכריזים לעיתים גם על הארגונים "גרינפיס" ו"מועדון סיירה" כאקופשיסטים.

הסופר, הסוציאליסט-
ליברטראני והאנרכיסט האמריקאי מארי בוקצ'ין, מייסד זרם האקולוגיה החברתית, האשים את תומכי האקולוגיה העמוקה (כגון דייוויד פורמן, מייסד ארגון שמירת סביבה הרדיקלי "כדור הארץ תחילה!"), באקופשיזם: 

## הערות שוליים

קטגוריה:פשיזם
קטגוריה:שמירת הסביבה
ארגז כלים

250px|ממוזער|שמאל|ארגז כלים מפלסטיק עם מגש
**ארגז כלים** הוא קופסה המיועדת לאחסון, ארגון ושינוע של כלי עבודה. ארגזי כלים משמשים בעלי מלאכה לשאת את כלי עבודתם לאתר בו מתבצעת המלאכה, וכן לאנשים פרטיים לאחסון נוח של כלי העבודה העשויים לשמש אותם.

בהשאלה, נהוג לכנות בשם "ארגז כלים" את מגוון השיטות, המיומנויות והטכניקות הקיימות בתחום מסוים (למשל "ארגז הכלים של המתמטיקאי").

## מבנה

ארגזי כלים עשויים עץ, מתכת (בדרך כלל פח) או פלסטיק. קיימים ארגזי כלים אטומים למים.

המבנה הבסיסי של ארגז כלים הוא קופסה מלבנית, המאפשרת אחסון של כלים בעלי ידית. לקופסה מכסה שנפתח על ציר עם מנגנון המאפשר החזקתו במצב סגור, שאליו מחוברת בדרך כלל ידית נשיאה.

תוספות נפוצות למבנה הבסיסי הן:
* מגש נשלף המונח על חלקו העליון.
* מכסה הנפתח לשני צדדים ומחובר למגשים.
* תבנית לארגון קבוע של כלי עבודה.

## תכולה

תכולת ארגזי עבודה תלויה מאוד בשימוש שנעשה בהם. בדרך כלל יאוחסנו בארגז הכלים לפחות כלי העבודה הבסיסיים: פטיש, צבת, מברגים מסוגים ובגדלים שונים, סכין יפנית, פליירים, ומפתח שוודי. אצל בעלי מלאכה שונים ימצאו כלים נוספים המיועדים למלאכתם - נגר ישא עמו גם פצירות ומקצועה, שרברב ישא מפתח צינורות, חשמלאי ישא קולפן בידוד וצבת צימות, וכיוצ"ב.

ציוד נפוץ נוסף הוא ציוד עזר כגליונות נייר זכוכית, סרט בידוד, כלי סימון (עיפרון או גירים, למשל), אזיקונים.

המגש משמש בדרך כלל לארגון חומרי עזר קטנים כמסמרים, ברגים, אומים ודיבלים.

## ראו גם
* פק"ל קפה
* ערכת כלים

## קישורים חיצוניים

קטגוריה:כלי קיבול
קטגוריה:כלי עבודה
Dark Times

**Dark Times** (בעברית: **זמנים אפלים**) הוא שיר של הזמר-יוצר הקנדי דה ויקנד, בהשתתפות הזמר-יוצר האנגלי אד שירן, מתוך אלבום האולפן השני של דה ויקנד, *[[Beauty Behind the Madness]]*. השיר נכתב על ידי השניים, יחד עם דה-הילה, שכתב שירים נוספים מהאלבום, והופק ועובד על ידי המפיק הקנדי אילנג'לו. עם יציאתו, נכנס השיר למצעדי שירים שונים ברחבי העולם, הודות להורדות ולההזרמות הדיגיטליות של האלבום.

## רקע
בראיון למגזין האמריקאי GQ, סיפר דה ויקנד על רקע כתיבת השיר: "כתבתי שיר עם אד שירן, שהיה די ספונטני. הוא הנחה את פרסי המוזיקה של Much בטורונטו והזמנתי אותו, ובערך את המשתתפים בטקס, לדירה שלי למסיבה. זה נמשך עד 5 בבוקר בערך, אבל כתבנו את השיר רק למחרת, אז אתה יכול לדמיין איך עבר הלילה הזה".

השיר יצא לאור ב-28 באוגוסט 2015, יחד עם שאר האלבום, כרצועה ה-12 מתוכו.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-224 מיליון השמעות.

## מיקומי שיא

## נתוני מכירות

## הערות שוליים

קטגוריה:שירי דה ויקנד
קטגוריה:שירי אד שירן
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים על זמן
קטגוריה:שירי R&B עכשוויים
מואיז

**מואיז** (בצרפתית: **Moïse**) הוא שם משפחה צרפתי שפירושו משה.

קטגוריה:שמות משפחה
קטגוריה:שמות פרטיים
קטגוריה:שמות משפחה המבוססים על השם משה
הרד (כפר)

**הרד** (בהונגרית: **Heréd**) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בהרד מספר התושבים נמצא בירידה. כך, בשנת 1990 חיו בכפר 2,073 תושבים ובשנת 2021 רק 1,798 תושבים.

האזור מיושב לסירוגין מתחילת המאה ה-12 עד ימינו, היישוב עצמו הוזכר לראשונה בכתבים משנת 1200.

## יהודי הרד
יהודים חיו בהרד במאה ה-18 ובמאה ה-19. יהודי הכפר קיבלו שירותי דת מקהילת לרינצי. בשנת 1944 נרצחו יהודים מהכפר בשואת יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
Bibia Be Ye Ye

"**Bibia Be Ye Ye**" הוא שיר של הזמר-יוצר האנגלי אד שירן. הוא נכלל במהדורת הדלוקס של אלבום האולפן השלישי שלו, *[[÷ (אלבום של אד שירן)|÷]]* (2017). לאחר יציאת האלבום, דורג השיר במקום ה-18 במצעד הסינגלים הבריטי, על אף שלא יצא כסינגל.

## רקע
השיר נכתב על ידי שירן, יחד עם סטפן ווד, בני בלנקו, ג'וזף אדיסון, ופיוז ODG, והופק על ידי שירן, בלנקו וקילביטז. שירן שיתף שירן פעולה עם פיוז ODG בשנית, בשיר "Boa Me".

פירוש הביטוי "Bibia Be Ye Ye" בגנאית הוא "הכל יהיה בסדר".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-191 מיליון השמעות.

## ביקורות
כתבת Celeb Mix, אלי דו-דמוסה, כתבה כי "Bibia Be Ye Ye" הוא "אחד השירים המדהימים ביותר באלבום".

## מיקומי שיא

## הערות שוליים

קטגוריה:שירי אד שירן
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי בני בלנקו
קטגוריה:שירים שהופקו על ידי בני בלנקו
קטגוריה:שירי פלטינה בממלכה המאוחדת
Barcelona (שיר של אד שירן)

"**Barcelona**" (בעברית: "**[[ברצלונה]]**") הוא שיר של הזמר-יוצר האנגלי אד שירן. הוא נכלל במהדורת הדלוקס של אלבום האולפן השלישי שלו, *[[÷ (אלבום של אד שירן)|÷]]* (2017). לאחר יציאת האלבום, דורג השיר במקום ה-12 במצעד הסינגלים הבריטי, על אף שלא יצא כסינגל.

בשיר, מתייחס שירן מתייחס לאתרים היסטוריים כמו הלה רמבלה והסגרדה פמיליה, וכן לייצוא הפופולרי ביותר של ספרד, הסנגריה. בנוסף, הוא מבצע את רוב הבית השלישי בספרדית.

## רקע
השיר נכתב על ידי איימי ודג', ג'וני מקדייד, פוי ואנס, בני בלנקו ואד שירן, והופק על ידי שני האחרונים.

שירן חשף כי במקור תוכנן ש-"Barcelona" יהיה הסינגל הראשון מתוך האלבום: 

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-259 מיליון השמעות.

## מיקומי שיא

## הערות שוליים

קטגוריה:שירי אד שירן
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי איימי ודג'
קטגוריה:שירים שנכתבו על ידי בני בלנקו
קטגוריה:שירים שהופקו על ידי בני בלנקו
ברצלונה
Save Myself

"**Save Myself**" (בעברית: "**להציל את עצמי**") הוא שיר של הזמר-יוצר האנגלי אד שירן. הוא נכלל במהדורת הדלוקס של אלבום האולפן השלישי שלו, *[[÷ (אלבום של אד שירן)|÷]]* (2017). לאחר יציאת האלבום, דורג השיר במקום ה-19 במצעד הסינגלים הבריטי, אף על פי שלא יצא כסינגל.

## רקע וכתיבה
השיר נכתב על ידי איימי ודג', לאברינת' ואד שירן, והופק על ידי שני האחרונים. "Save Myself" הוא הרצועה ה-16, וזו הסוגרת את מהדורת הדלוקס של האלבום.

במגזין בילבורד, זכה השיר לתואר "השיר האישי ביותר" מתוך האלבום, ונכתב, "הנושא הספציפי של 'Save Myself' לא לגמרי ברור, זה שיר שכל מי שאי פעם חש 'למטה עם עצמו' יכול להזדהות איתו. גם אם חלק מהמילים מרגישות כמו אגרוף בבטן, " (בעברית: "החיים יכולים להוריד אותך, אז אני פשוט מרדים את התחושה האת/ או מטביע אותה עם משקה וכדורי מרשם לא בתוקף"), למשל. שירן מדגיש את הנקודה שאתה צריך להרים את עצמך לפני שתוכל לעזור למישהו אחר - משהו שאנשים רבים כנראה צריכים לשמוע, גם אם הם לא מבינים זאת".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-207 מיליון השמעות.

## מיקומי שיא

## הערות שוליים

קטגוריה:שירי אד שירן
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי איימי ודג'
קטגוריה:שירים שנכתבו על ידי בני בלנקו
קטגוריה:שירים שהופקו על ידי בני בלנקו
ג'ינו מרצ'טי

**ג'ינו ג'ון מרצ'טי** (**Gino John Marchetti**; 2 בינואר 1926 – 29 באפריל 2019) היה שחקן פוטבול אמריקאי. מרצ'טי שיחק בתפקיד הקיצוני ההגנתי (Defensive End) בקבוצות דאלאס טקסנס ובולטימור קולטס לאורך 14 שנות קריירה מקצוענית.

## ביוגרפיה
מרצ'טי בינואר 1926 בסמית'רס, וירג'יניה המערבית לזוג מהגרים איטלקים. עם סיום לימודיו בתיכון, הוא התגייס לצבא ארצות הברית ולחם כקלע בקרב על הבליטה. לאחר שחרורו, הצטרף מרצ'טי לתוכנית הפוטבול של אוניברסיטת סן פרנסיסקו וב-1951 היה חלק מהקבוצה שסיימה את העונה ללא אף הפסד.

ב-1952 הוא החל את הקריירה המקצוענית שלו, לאחר שנבחר במקום ה-14 בדראפט על ידי ניו יורק יאנקס (שהפכה באותה עונה לדאלאס טקסנס). עונה לאחר מכן, התפרקה הקבוצה ומרצ'טי עבר לבולטימור קולטס, בה שיחק במשך 13 עונות. עם הגעתו לבולטימור הוא שובץ בעמדת התאקל ההתקפי, אך בהמשך חזר לעמדתו הטבעית כקיצוני הגנתי, ובה גם שיחק בפרו בול הראשון שאליו נבחר ב-1955.

בגמר אליפות ה-NFL ב-1958, במשחק שידוע כ"המשחק הגדול ביותר ששוחק אי פעם", שיחק מרצ'טי תפקיד משמעותי, כשמנע מהתקפת ניו יורק ג'איינטס להשיג דאון ראשון מיארד אחד. באותו מהלך הוא שבר את הקרסול, אך כקפטן הקבוצה התעקש לראות את המשך המשחק ולא להתפנות לטיפול רפואי. בסיום המשחק ניצחה בולטימור 17-23 וזכתה באליפות ראשונה בתולדותיה. הפציעה אילצה את מרצ'טי להחמיץ את הפרו בול של אותה שנה, וקטעה לו רצף של תשע הופעות רצופות במשחק.

שנה לאחר מכן, שיחזרו מרצ'טי ובולטימור את הישגם מהשנה הקודמת וזכו פעם נוספת באליפות ה-NFL. ב-1960, בפעם היחידה בקריירה שלו, הוביל מרצ'טי את הליגה בהפלות קוורטרבק עם 11 במספר. ב-1964, כשהוא בן 37, פרש מרצ'טי ממשחק פעיל, אבל חזר לעונה נוספת ב-1966 ובסיומה פרש סופית.

מרצ'טי נחשב לאחד משחקני ההגנה הטובים בתולדות ה-NFL, וב-1972 הוצג כחבר בהיכל התהילה של הפוטבול המקצועני. ב-1969 הוא נבחר לקבוצת השנה ה-50 של ה-NFL, ב-1994 לקבוצת השנה ה-75 וב-2019 לקבוצת השנה ה-100. מרצ'טי הוא אחד משישה שחקנים בלבד שנכללו בכל שלוש קבוצות השנה של הליגה.

מרצ'טי נפטר מסיבוכים של דלקת ריאות בבית חולים בפנסילבניה ב-29 באפריל 2019. נכדו, קית' קרטר, שיחק כטייט אנד ב-UCLA וזכה עם סיאטל סיהוקס בסופרבול XLVIII כמאמן קו התקפה.

## קישורים חיצוניים

* ג'ינו מרצ'טי באתר היכל התהילה של הפוטבול המקצועני
* ג'ינו מרצ'טי באתר pro-football-reference.com

## הערות שוליים

קטגוריה:אמריקאים ילידי וירג'יניה המערבית
קטגוריה:שחקני פוטבול אמריקאים
קטגוריה:שחקני פוטבול: קיצונים הגנתיים
קטגוריה:שחקני אינדיאנפוליס קולטס
קטגוריה:חוגרים אמריקאים במלחמת העולם השנייה
קטגוריה:בוגרי אוניברסיטת סן פרנסיסקו
קטגוריה:וירג'יניה המערבית: שחקני פוטבול
קטגוריה:אמריקאים שנולדו ב-1926
קטגוריה:אמריקאים שנפטרו ב-2019
מארש הקולונל בוגי

**מארש הקולונל בוגי** (באנגלית: **Colonel Bogey March**) הוא מארש בריטי שהולחן בשנת 1914 על ידי לוטננט פ. ג'יי. ריקטס (1881–1945) בשם העט שלו קנט ג'יי. אלפורד. ריקטס היה מנצח להקת הצבא הבריטי ולימים הפך למנהל המוזיקה של חיל הנחתים המלכותי בפלימות'.

## היסטוריה
ממוזער|פרדריק ג'וסף ריקטס, מלחין המארש
מכיוון שבאותו זמן לא עודדו אנשים בשירות צבאי לנהל חיים מקצועיים מחוץ לצבא, פרסם מנצח הלהקה של הצבא הבריטי פ. ג'יי. ריקטס את "קולונל בוגי" ואת חיבוריו האחרים בשם הבדוי קנט ג'יי. אלפורד. על פיו, המנגינה נוצרה בהשראת קצין צבאי בריטי "שהעדיף לשרוק במינור שלישוני יורד" במקום לצעוק "קדימה!" כששיחק גולף. ריקטס שימר את השריקה הזו באינטרול היורד שמתחיל כל שורה במנגינה.

## השפעה ואזכורים
המארש היה רב מכר שנמכר במיליוני עותקים, והוקלט פעמים רבות. בתחילת מלחמת העולם השנייה, מארש הקולונל בוגי הפך לחלק מאורח החיים הבריטי כאשר המנגינה שולבה בשיר הפופולרי: "להיטלר יש רק ביצה אחת". המארש שימש גם כמנגינת צעדה עבור הגדודים העשירי וה-50 של חיל המשלוח הקנדי. כמו כן, המארש משמש כצעדה של גדוד הקלגרי המלכותי של הכוחות הקנדיים (RCAC).

משנת  1943 ועד קליטתו לצבא הסדיר בשנת 1978, המארש גם שימש כלחן לשיר של חיל הנשים של צבא ארצות הברית.

בשנת 1951, במהלך כנס המחשוב הראשון שהתקיים באוסטרליה, "מארש הקולונל בוגי" היה המנגינה הראשונה שהשמיע מחשב על אדמת אוסטרליה. המנגינה הושמעה על ידי CSIRAC, מחשב שפותח על ידי ארגון המחקר והתעשייה של הקהייליה.

בסרט משנת 1961, "מלכודת ההורים", החניכות במחנה קיץ לבנות שורקות את מארש הקולונל בוגי בזמן שהן צועדות דרך המחנה. אזכור לסצנה מהסרט "הגשר על הנהר קוואי".

בפרסומות לבירה ומשקאות אלכוהוליים אחרים בגרמניה מנגנים את המארש ברקע באופן רצוף מאז שנות ה-70. עקב השימוש הרב, המוזיקה הפכה לזמריר קלאסי.

בין השנים 1970 ו-1984 שימש המארש כבסיס לקמפיינים פרסומיים של חברת Getty Oil Corporation.

בסרט "מועדון ארוחת הבוקר" משנת 1985, הדמויות הראשיות שורקות את המנגינה בספריית בית הספר בעת שהן בעונש ריתוק בשבת, כאשר המנהל ורנון (בגילומו של פול גליסון) נכנס לחדר. המארש נוגן גם בסרטים "מלכודת ההורים", "תקלה מופלאה" ו"שיגעון בחלל".

בבריטניה, המארש הקולונל בוגי הוא עדיין (נכון ל-2019) אחד השירים הנפוצים ביותר שמנגנים מכוניות גלידה.

בשנת 2019 שימש המארש הקולונל בוגי בסדרת הטלוויזיה "האיש במצודה הרמה", בפרק 8 של עונה 4.

בסרט "הגשר על הנהר קוואי" משנת 1957 מנוגן מארש הקולונל בוגי יחד עם מארש הנהר קוואי, שנכתב לסרט על ידי המלחין האנגלי מלקולם ארנולד. בגלל הסרט מארש הקולונל בוגי נקרא לעיתים בטעות מארש הנהר קוואי. 

ס.ד. בורמן השתמש במארש במותחן הריגול ההינדי משנת 1967 "גנב תכשיטים".

## ראו גם

* שירי מלחמת העולם הראשונה
* שירי מלחמת העולם השנייה

## קישורים חיצוניים

* החיילים שורקים את המארש בכניסה למחנה השבויים

## הערות שוליים

קטגוריה:שירים על הצבא
קטגוריה:שירי מלחמות
קטגוריה:מארש
קטגוריה:מוזיקה בריטית
קטגוריה:שירים על דמויות גבריות בדיוניות
קטגוריה:סינגלים שהגיעו למקום הראשון בגרמניה
הירי במסגד קוויבק סיטי

**הירי במסגד קוויבק סיטי** הוא פיגוע ירי שהתרחש ב-29 בינואר 2017 במסגד בקוויבק סיטי המנוהל על ידי .

## האירוע
ב-29 בינואר 2017, מעט לפני 20:00, לאחר סיום צלאת אל-עשאא, נכנס אלכסנדר ביסונט בן ה-27 למרחב המסגד ופתח בירי מאקדח גלוק 17. הוא השתמש בחמש מחסניות, שהכילו 10 כדורים בקוטר 9 מ"מ, ונמלט מהמקום. במקום היו כ-35 אנשים, שישה נהרגו וחמישה נוספים נפצעו.

המפגע הסגיר את עצמו באותו לילה. בחודש שלפני הירי, ביסונט היה בחופשה מעבודתו ומלימודיו, והיה אמור לחזור לעבודה יום לאחר הירי. במהלך חופשתו הוא נהג לבקר באופן קבוע באתרי אינטרנט איסלאמופוביים וחיפש באינטרנט מידע על מבצעי ירי המוני. ביום הירי הוא אכל ארוחת בוקר תוך כדי קריאת תוכן מקוון העוסק בפיגועים של ג'יהאד, רצח המוני והתאבדות. במשך אחר הצהריים, הוא השתכר מצריכת סאקה כשקרא על יורים המוניים. כשנודע לו מהטלוויזיה שממשלת קנדה תתחיל לקבל פליטים החוששים ממדיניות ההגירה של ממשל טראמפ והגיעו לגבול ארצות הברית, הוא החליט לבצע את פיגוע הירי, שתוכנן זמן רב.

## המשפט
במשפטו הודה ביסונט בשש עבירות של רצח בכוונה תחילה ובשש עבירות של ניסיון רצח. ב-8 בפברואר 2019 ביסונט נידון למאסר עולם ללא אפשרות לשחרור על תנאי למשך 40 שנים. בערעור, בית המשפט לערעורים של קוויבק מצא כי 40 שנים ללא אפשרות לשחרור על תנאי הן עונש חריג באופן בלתי חוקתי, וקבעו כי צריך להתאים העונש למאסר עולם ללא אפשרות לשחרור על תנאי למשך 25 שנים. התובעים בקוויבק פנו לבית המשפט העליון של קנדה כדי שיאשר להם להגיש ערעור במטרה להחזיר את גזר הדין המקורי, וב-27 במאי 2021 אישר להם בית המשפט העליון להמשיך עם תהליך הערעור.

## תגובות
הירי עורר דיון ציבורי רחב על בעיות האסלאמופוביה, הגזענות ועל פעילות הטרור הימני בקנדה. ראש ממשלת קנדה ג'סטין טרודו וראש ממשלת קוויבק פיליפ קוילארד כינו את הירי "פיגוע טרור", אך ביסונט לא הואשם או נשפט כמבצע מעשה טרור.

ביום השנה הרביעי למתקפה, ממשלת טרודו הודיעה על תוכניות להנציח את יום הפיגוע כיום הזיכרון הלאומי למתקפה במסגד קוויבק ולמאבק באיסלאמופוביה.

## קישורים חיצוניים

## הערות שוליים

קטגוריה:קנדה: היסטוריה
קטגוריה:פעולות טרור ב-2017
קטגוריה:פיגועי ירי
קטגוריה:קוויבק
קטגוריה:פיגועים במוסדות דת מוסלמיים
קטגוריה:פשעי שנאה נגד מוסלמים
קוויבק סיטי
קטגוריה:2017 באמריקה הצפונית
אתלקה בנקה

[שמאל|ממוזער|387x387 פיקסלים|אתלקה בנקה כ[מאדאם באטרפליי.]]
**אתלקה בנקה** (במקור **אתל בלאו**; בהונגרית: **Benkő Etelka**; סבדסאלאש, 5 ביוני 1872 – בודפשט, 28 באוגוסט 1921) הייתה זמרת אופרה יהודייה-הונגרייה (סופרן).

## ביוגרפיה
אתל בלאו נולדה במשפחה יהודית כבתם של מור בלאו, סוחר ופאני הויזלר (או הייסלר). לאחר קורסים בחוג לדרמה באקדמיה הלאומית המלכותית ההונגרית לדרמה (כיום שמה האוניברסיטה לאמנויות התיאטרון והקולנוע), שיחקה בתיאטרון של השחקן ומנהל תיאטרון פאל רקודצאי בתיאטרון קישפלודי ובשנת 1894 חתמה חוזה כזמרת אופרטה בתיאטרון גיור-שופרון. בהופעת הקיץ של "חוג התיאטרון של בודה" הכירה את מבקר התיאטרון, הסופר זולטאן אמברוש וב-11 ביוני 1894 הם נישאו בכנסיית בארז'בטווארוש. הנישואין עוררו מאבק רציני עבור אמברוש הקתולי, אך לאחר אלמנות ארוכה בעקבות אובדן אשתו הראשונה, גיזלה טורמאשי, אהבתו הגדולה לאמנית בת ה-22 ניצחה את אמונתו.

אתלקה המשיכה את לימודיה באקדמיה למוזיקה ע"ש פרנץ ליסט והשיגה הצלחה ניכרת. בית האופרה המלכותי ההונגרי (כיום בית האופרה של בודפשט) חתמה איתה חוזה בשנת 1902 כסולנית פרילנס. מסלול הקריירה שלה נסק יפה כלפי מעלה. כישרונה הרבגוני, הרפרטואר הרחב שלה, משחקה המעולה והערכים האנושיים הפכו אותו לפופולרית.

בשיא הצלחתה בקיץ 1921 חלתה בשפעת הספרדית ונפטרה.

## תפקידיה העיקריים
* מאדאם באטרפליי (פוצ'יני)
* מיניון, נדדה (רוג'רו ליאונקוואלו: הליצנים)
* מרגיט (פאוסט)
* מוזט (פוצ'יני: לה בוהם)
* ביאנקה (ורדי: לה טרוויאטה)
* פמינה (מוצרט: חליל הקסם)
* מיקאלה, נסיכה, גוטרון, מיס אלן (לקמה)
* לולה

## לקריאה נוספת
* לקסיקון אמנות הבמה ההונגרי (עורך אלאדר שופלין) כרך 1 עמודים 164 - 165.
* F. Ambrus Gizella - Fallenbüchl Zoltán: אתה נשאר לבד. בודפשט, בית ההוצאה לאור Csokonai, 2000

## קישורים חיצוניים

* לקסיקון תיאטרון הונגרי
* תמונת אתלקה בנקה עם זולטאן אמברוש בעלה
* ארכיב התמונות ההונגרי. אתלקה בנקה

## הערות שוליים

קטגוריה:יהודיות הונגריות
קטגוריה:בוגרות האקדמיה למוזיקה ע"ש פרנץ ליסט
קטגוריה:זמרות אופרה יהודיות הונגריות
קטגוריה:בוגרות האוניברסיטה לאמנויות התיאטרון והקולנוע
קטגוריה:ילידות 1872
קטגוריה:נפטרות ב-1921
הטבח בכנסיית סנט ג'יימס

**הטבח בכנסיית סנט ג'יימס** הוא פיגוע ירי שאירע ב-25 ביולי 1993 בכנסיית סנט ג'יימס בקייפטאון. אחד עשר מהמתפללים נהרגו, ו-58 נפצעו.

## האירוע
במהלך תפילות יום ראשון, 25 ביולי 1993, פרצו לכנסייה האנגליקנית האוונגליסטית הרפורמית סנט ג'יימס שבקייפטאון ארבעה חיילים של ארגון הטרור צבא השחרור העממי האזאני. הם השליכו פנימה רימוני רסס, ולאחר פתחו באש מרובי R4.

מהירי נהרגו אחד עשר ונפצעו 58 נוספים. ארבעה מההרוגים היו ימאים רוסים שהשתתפו בשירות כחלק מתוכנית הסברה לכנסייה. ימאי רוסי נוסף איבד את שתי רגליו וזרועו בהתקפה.

אחד מחברי הכנסייה השיב אש מאקדח תופי שנשא, ופצע את אחד התוקפים, שנמלטו מהזירה.

## המשפט
התוקפים נלכדו לאחר מספר ימים, אך לבסוף קיבלו חנינה על מעשיהם מאת ועדת האמת והפיוס.

## הערות שוליים

קטגוריה:דרום אפריקה: היסטוריה
קטגוריה:פעולות טרור ב-1993
קטגוריה:פיגועים במוסדות דת נוצריים
מצעד הגאווה באורהוס

[ממוזער|250x250 פיקסלים|מצעד הגאווה הראשון ב[אורהוס בשנת 2012]]
**[[מצעד גאווה]] ב[[אורהוס]]** (הידוע גם כ-**"Aarhus Pride"**) בדנמרק הוא האירוע הדני הגדול ביותר המתמקד בנושאי להט"ב מחוץ לבירה קופנהגן. האירוע הראשון ברחבי העיר נערך בשנת 2012 ומאז נצפה בכול שנה. ארגונו מנוהל על ידי אנשים פרטיים חברי קהילת הלהט"ב ונתמך על ידי עיריית ארהוס. בשנת 2017 השתתפו במהלכו כ-6,000 איש במצעד באורך 3.5 קילומטרים לצד מצופים ודגלים.

המצעד מתקיים מדי שנה בשבת הראשונה של חודש יוני ונמשך מהבוקר עד הלילה המאוחר. המצעד עצמו עובר ברובע הלטיני ההיסטורי לפני שהוא מסתיים בחזרה בווסטר אלס קסרנה, שם מתקיים פסטיבל עד הערב. הפסטיבל כולל ענפי ספורט שונים בהם כדורעף, בדמינטון, וכדורגל על השטחים הירוקים מול אולם הקונצרטים שליד כיכר הקצינים לצד אזור ילדים הכולל טירה מתנפחת ומגרש משחקים. עמותות, ארגונים, חברות ומפלגות להט"ב לאומיות מנהלות דוכנים עם מידע, אוכל ושתייה לאורך האירוע. פעילויות נוספות מתקיימות על הבמה הקטנה הממוקמת ליד אולם הקונצרטים של ארהוס.

## קישורים חיצוניים

## הערות שוליים

קטגוריה:אירופה: מצעדי גאווה
קטגוריה:דנמרק: תרבות
קטגוריה:להט"ב בדנמרק
קטגוריה:אורהוס
מצעד הגאווה באיזמיר

[ממוזער|260x260 פיקסלים|מצעד הגאווה ב[איזמיר בשנת 2014]]
**מצעד הגאווה ב[[איזמיר]]** (בטורקית: **İzmir Onur Yürüyüşü**) הוא מצעד גאווה והפגנה למען זכויות להט"ב בטורקיה המתקיימת מדי שנה באיזמיר, טורקיה, מאז 2013. בציונו הראשון פעילי זכויות להט"ב התאספו בנמל המעבורת אלסנקאק במהלך הצעדה ב-30 ביוני 2013 וצעדו לאורך רחוב חללי קפריסין, נושאים כרזות עם הסיסמאות "אנחנו חיילים של זקי מורן" (אחת הדמויות הבולטות של המוזיקה הקלאסית הטורקית שמעולם לא הגיב על נטייתו המינית, אך דעת הקהל הרחבה הייתה שהיה הומוסקסואל) לצד "אנחנו חיילים של פרדי מרקוירי".

אירועי השבוע במהלך ציונו בשנת 2019 נאסרו על ידי מושל איזמיר. לשכת עורכי הדין בעיר פנתה לבית המשפט בבקשה להשהות את ביצוע האיסור בטענה שאינו חוקי. בסופו של דבר הוציא בית המשפט החלטה להפסיק את ביצוע האיסור. עם החלטה זו, הוכרז שמהדורת המצעד השביעי של איזמיר תתקיים ב-22 ביוני. עם זאת, המשטרה התערבה במהלך ציונו ועצרה יותר מעשרים משתתפים.

## מארגנים ותומכים
* האחווה הסטודנטיאלית הגאה מטעם אוניברסיטת דוקוז אילול
* האחווה הסטודנטיאלית הגאה מטעם אוניברסיטת אגה
* "Eğitim-Sen İzmir LGBTQ Commission No. 2"
* "Red Rainbow İzmir"
* "HDK İzmir LGBTQ Commission"
* "İzmir LGBTQ Initiative"
* "Black Pink Triangle"
* "Ahura LGBTQ"
* "İzmir Bar Association"

## קישורים חיצוניים

## הערות שוליים

איזמיר
קטגוריה:להט"ב בטורקיה
קטגוריה:איזמיר
קטגוריה:טורקיה: תרבות
כף אוונסן

**כף אוונסן** או **קייפ אוונסן** (באנגלית: **Cape Evensen**) היא לשון יבשה, בחוף המערבי של חצי האי האנטארקטי, בארץ גרהאם שבאנטארקטיקה.

הכף מהווה את הצד הצפוני של הכניסה למפרץ אוור, שבחוף הצפון-מערבי של חצי האי סטרשר.

## היסטוריה
### גילוי ומיפוי לשון היבשה

האי התגלה על ידי המשלחת הצרפתית השלישית לאנטארקטיקה, אשר חקרה את אנטארקטיקה בין השנים 1903–1905, בפיקודו של ז'אן-באטיסט שארקו.

### מקור השם

שארקו נתן לחצי האי את שמו.

שארקו קרא לחצי האי על שמו של קפטן סי. ג'יי. אוונסן (C.J. Evensen), רב החובל של האונייה הרת'ה (*Hertha*), אשר חקר את החוף המערבי של חצי האי האנטארקטי בשנת 1893.

## אזור ציפורים בעל חשיבות

חצי האי הוכרז כאזור ציפורים בעל חשיבות (IBA) על ידי ארגון BirdLife International מאחר שמצוייה בו מושבת רבייה של כ-180 זוגות של קורמורנים קיסריים וכן מושבות רבייה של שחפי הקלפ ושל חמסניים.

## לקריאה נוספת

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA364&lpg=PA364&dq=%22+Cape+Evensen%22+Antarctica&source=bl&ots=qcSJtuSctb&sig=ACfU3U2D40errXweVoymB-ca0dBNyo0uqQ&hl=en&sa=X&ved=2ahUKEwjg8cfi_sj2AhWQCewKHRhwDTY4KBDoAXoECAIQAw#v=onepage&q=%22%20Cape%20Evensen%22%20Antarctica&f=false Sailing Directions (planning Guide) and (enroute) for Antarctica]**, P 364

• United States. Defense Mapping Agency. Hydrographic Center, **[https://books.google.co.il/books?id=XS0ibKr4FU0C&pg=PA179&lpg=PA179&dq=%22+Cape+Evensen%22+Antarctica&source=bl&ots=6UPlIFNg4K&sig=ACfU3U3SJxTOw4ehr59kC4LQ7da29w8tCQ&hl=en&sa=X&ved=2ahUKEwjg8cfi_sj2AhWQCewKHRhwDTY4KBDoAXoECAQQAw#v=onepage&q=%22%20Cape%20Evensen%22%20Antarctica&f=false Sailing Directions for Antarctica: Includes Islands South of Latitude 60°]**, 1960, P 179

## קישורים חיצוניים
* כף אוונסן באתר הסקר הגאולוגי של ארצות הברית

## הערות שוליים

אוונסן
אוונסן
אוונסן
מצעד הגאווה באנקרה

[ממוזער|242x242 פיקסלים|משתתפי הצעדה בשנת [2012, אנקרה]]
**הצעדה נגד [[הומופוביה]] ו[[טרנספוביה]] ב[[אנקרה]]** (בטורקית: **Homofobi ve Transfobi Karşıtı Yürüyüş**) הוא מצעד גאווה והפגנה למען זכויות להט"ב בטורקיה המתקיים מדי שנה בבירת טורקיה, אנקרה. האירוע התרחש לראשונה בשנת 2003 ונצפה מדי שנה מאז ביום ראשון האחרון של חודש יוני או ביום ראשון הראשון של חודש יולי, לציון סוף שבוע הגאווה בעיר.

משתתפי הצעדה מתאספים בג'בג'י . זוהי שדרה רחבה להולכי רגל ואחד המרחבים הציבוריים החשובים ביותר של אנקרה, אזור ההתרחשות התכוף של באיראם  ופסטיבלים אזוריים.

## מארגנים
* "KAOS GL"

## קישורים חיצוניים

## הערות שוליים

אנקרה
קטגוריה:אנקרה
קטגוריה:טורקיה: תרבות
קטגוריה:להט"ב בטורקיה
קתדרלת קונדום

**קתדרלת קונדום** (בצרפתית: **Cathédrale Saint-Pierre de Condom**) היא קתדרלה קתולית המוקדשת לפטרוס הקדוש הממוקמת בקומונה קונדום שבדרום-מערב צרפת.

בשנת 1840 היא הוכרזה כאנדרטה היסטורית. היא הייתה מקום משכנם של שושלת בישופי קונדום. בשנת 1822 הדיוקסיה צורפה לבישופות של טולוז.

## תיאור הבניין
הקתדרלה חולשת על העיירה, ובנויה על גבעה מעל נהר הבייז. היא תוכננה בסוף המאה ה-15 והוקמה מ-1506 עד 1531, מה שהופך אותה לאחד המבנים האחרונים באזור שנבנה בסגנון הגותי הדרום-צרפתי של דרום-מערב צרפת.

הקתדרלה מפורסמת בזכות הלִיטוּרְגִּיָה מהמאה ה-16, ובזכות העוגב המתוארך לשנת 1605 הנמצא במערבה. הדוכן המקורי, המגולף מאבן, עדיין נמצא במקומו.

לכנסייה יש תומכות מסביב ומעל החזית המערבית ישנו מגדל מרובע בגודל 40 מטרים.

בטימפנון הממוקם בדלת הקדמית המערבית מופיעים ארבעת האוונגליסטים ובדלת הדרומית מופיעים בגומחות 24 פסלים המעוצבים בסגנון גותי לוהב.

האולם הגדול מואר בעזרת שורת חלונות בתקרה, וחלונות הזכוכית מכוסים בגְרִיזַיי.

הסורג שמסביב למזבח מכוסה באז'ור בסגנון נאו-גותי משנת 1844, והוויטראז'ים בבית המקהלה מתוארכים למאה ה-19.

הקלויסטר מהמאה ה-16 מהווה מעבר לקתדרלה, והוא מואר בחלקו בלילה.

## קישורים חיצוניים

## הערות שוליים

קטגוריה:צרפת: קתדרלות בסגנון גותי
קטגוריה:אוקסיטניה (חבל מנהלי): מבנים
קונגרס השחמט האמריקני הראשון

**קונגרס השחמט האמריקני הראשון** אורגן על ידי  ונערך בניו יורק, 6 באוקטובר עד 10 בנובמבר 1857, והמנצח היה פול מורפי. זו הייתה תחרות נוקאאוט בה תוצאות תיקו לא נחשבות. שישה עשר השחקנים האמריקאים המובילים הוזמנו (ויליאם אליסון, סמואל רוברט קלתרופ, דניאל וילארד פיסק, ויליאם ג'יימס פולר, חירם קניקוט, הוברט נוט, תיאודור ליכטנהיין, , הארדמן פיליפס מונטגומרי, , פול מורפי, לואיס פאולסן, , , צ'ארלס סטנלי ו). הפרס הראשון היה $300 (כ-9500 דולר במונחי 2021). מורפי סירב לקבל כסף, אבל הסכים לקבל מערכת כלי כסף המורכבת מכד, ארבעה גביעים ומגש. את הפרס של מורפי העניק לו אוליבר ונדל הולמס האב.

## סיבוב מוקדם
שמות העולים לסיבוב הבא מודגשים 

**פול מורפי** 3/3 1 1 1

ג'יימס תומפסון 0/3 0 0 0

-----
**אלכסנדר בופור מיק** 3/5 1 1 0 0 1

ויליאם ג'יימס פולר 2/5 0 0 1 1 0

-----
הוברט נוט 3/7 1 0 ½ 1 ½ 0 0

**פרדריק פרין** 4/7 0 1 ½ 0 ½ 1 1
-----

**תיאודור ליכטנהיין** 3/5 1 0 0 1 1

צ'ארלס סטנלי 2/5 0 1 1 0 0
-----

**בנימין רפאל** 3½/6 0 1 ½ 0 1 1

חירם קניקוט 2½/6 1 0 ½ 1 0 0

-----
דניאל וילארד פיסק 2/5 1 1 0 0 0
**נפוליאון מארצ'ה** 3/5 0 0 1 1 1

-----
סמואל רוברט קלתרופ 0/3 0 0 0
**לואיס פאולסן** 3/3 1 1 1
-----
ויליאם אליסון 1/4 0 1 0 0
**הארדמן פיליפס מונטגומרי** 3/4 1 0 1 1
-----

פול מורפי מול ג'יימס תומפסון - משחק ראשון

פול מורפי מול ג'יימס תומפסון - משחק שני

פול מורפי מול ג'יימס תומפסון - משחק שלישי

## רבע גמר
**פול מורפי** 3/3 1 1 1 
אלכסנדר בופור מיק 0/3 0 0 0
-----
פרדריק פרין 0/3 0 0 0
**תיאודור ליכטנהיין** 3/3 1 1 1
-----
**בנימין רפאל** 3½/6 1 ½ 1 0 0 1
נפוליאון מארצ'ה 2½/6 0 ½ 0 1 1 0
-----
**לואיס פאולסן** 2/2 1 1
הארדמן פיליפס מונטגומרי 0/2 0 0

-----

פול מורפי מול אלכסנדר בופור מיק - משחק ראשון

פול מורפי מול אלכסנדר בופור מיק - משחק שני

פול מורפי מול אלכסנדר בופור מיק - משחק שלישי

## חצי גמר
**פול מורפי** 3½/4 1 1 ½ 1
תיאודור ליכטנהיין ½/4 0 0 ½ 0
-----
בנימין רפאל ½/3 0 ½ 0
**לואיס פאולסן** 2½/3 1 ½ 1
-----

פול מורפי מול תיאודור ליכטנהיין - משחק ראשון

פול מורפי מול תיאודור ליכטנהיין - משחק שני

פול מורפי מול תיאודור ליכטנהיין - משחק שלישי

פול מורפי מול תיאודור ליכטנהיין - משחק רביעי

## גמר
**פול מורפי** **6/8** 1 ½ 0 ½ 1 1 1 1
לואיס פאולסן 2/8 0 ½ 1 ½ 0 0 0 0

פול מורפי מול לואיס פאולסן - משחק ראשון

פול מורפי מול לואיס פאולסן - משחק שני

פול מורפי מול לואיס פאולסן - משחק שלישי

פול מורפי מול לואיס פאולסן - משחק רביעי

פול מורפי מול לואיס פאולסן - משחק חמישי

פול מורפי מול לואיס פאולסן - משחק שישי

פול מורפי מול לואיס פאולסן - משחק שביעי

פול מורפי מול לואיס פאולסן - משחק שמיני

## לקריאה נוספת
* Morphy's games of chess, annotated by Philip W. Sergeant., עמודים 39–61
* Paul Morphy: A Modern Perspective, עמודים 25–47

## הערות שוליים

קטגוריה:1857 בארצות הברית
קטגוריה:תחרויות שחמט
מארש הנהר קוואי

**מארש הנהר קוואי** (באנגלית: **The River Kwai March**) הוא מארש שהלחין מלקולם ארנולד בשנת 1957. המארש נכתב כמארש תנועה ל"מארש הקולונל בוגי", שנשרק על ידי החיילים הנכנסים למחנה השבויים בסרט "הגשר על הנהר קוואי" ושוב לקראת סוף הסרט כאשר הגשר נחנך רשמית. המנגינה מופיעה שוב (ללא "מארש הקולונל בוגי") מספר פעמים בסרט וחוזרת על עצמה בסיום.

שתי המנגינות הוקלטו יחד על ידי מיטש מילר כ"מארש הנהר קוואי - קולונל בוגי". בשל כך, "מארש הקולונל בוגי", שהיה מוכר לפני כן וזכה לעוד פרסום רב נוסף בעקבות הסרט זוכה לעיתים קרובות לכינוי השגוי, "מארש הנהר קוואי".

תקליט המארש יצא לאור בהוצאת שפירו, ברנשטיין ושות' בעיבוד פסנתר מאת רוברט סי הרינג. המוזיקה גם מהווה חלק מסוויטת הקונצרטים התזמורתית העשויה מתוספי הסרט מאת כריסטופר פאלמר בהוצאת Novello & Co.

## קישורים חיצוניים

* מארש נהר הקוואי - ביצוע מקורי

## ביאורים

## הערות שוליים

קטגוריה:מארש
קטגוריה:פסקולי סרטים
יותם שווימר

**יותם שווימר** (נולד ב-20 ביולי 1985) הוא עורך ספרות, מבקר ספרות ומרצה ישראלי בתחום ספרות ילדים ונוער.

## ביוגרפיה
נולד ברחובות וגדל בה ובמזכרת בתיה. למד בבית הספר התיכון הרצוג. לאחר סיום השירות בצה"ל החל לעבוד ברשת צומת ספרים. למד ספרות כללית והשוואתית וספרות צרפתית לתואר ראשון באוניברסיטה העברית בירושלים. במהלך לימודיו גם עבד כלקטור בהוצאת כתר ספרים בתחום הספרות הקלאסית המודרנית וככותב טקסט עבור גבי ספרים; בשנת 2009 החל לעבוד בהוצאת כנרת זמורה-ביתן דביר כלקטור ראשי לספרות ילדים ונוער, ובהוצאת מודן כלקטור ומגיה. כמו כן, שימש ככתב הספרות של Nrg וייסד טור לביקורת ספרות ילדים ונוער בשם "סיפור אחד ודי".

בשנת 2010 ייסד בשותפות עם תמר הוכשטטר את כתב העת המקוון "הפנקס" לספרות ילדים ונוער, ומשמש כעורך הראשי של כתב העת עד היום וכמבקר ספרות. במקביל לעריכת כתב העת הוא שותף בהפקת כנס "הפנקס" השנתי, המתקיים בשנים האחרונות בשיתוף עם ספריית בית אריאלה.

בין השנים 2010 ל-2017 שימש כעיתונאי במדורי הספרות והתרבות של ynet, וככתב הראשי לענייני ספרות. היה שותף לייסוד המגזין החדשותי-ספרותי של האתר "ספרותקל'ה", תחת עריכתה של שרי שביט. במסגרת עבודתו באתר פרסם כתבות רבות, ראיונות עם סופרות וסופרים, ושימש כמבקר הראשי לספרות ילדים ונוער וספרות מבוגרים. במהלך השנים פרסם גם מאמרים וביקורות במקורות שונים כגון "טיים אאוט", "המוסך", "עיונים בספרות ילדים".

בשנת 2010 החל לשמש כלקטור במחלקה לספרות מקור במרכז הספר והספריות, ובין השנים 2013–2019 היה חבר בוועדת הספרות של סל תרבות ארצי.

לצד עבודתו כעורך ספרות עצמאי לספרות ילדים ונוער וספרות מבוגרים, ערך בשנת 2011 את הסדרה המו"לית "הרפתקה ראשונה: קלאסיקה לראשית קריאה" בהוצאת "אוקיינוס" ו"מודן". בסדרה ראו אור שלושה ספרים קלאסיים מתורגמים מארצות הברית ומאוסטרליה.

החל משנת 2011 משמש כמרצה במכללה האקדמית ספיר במחלקה לתרבות יצירה והפקה, בתחומים הקשורים לספרות ילדים ולאיור. כמו כן, מעביר סדנאות והרצאות בנושאים ספרותיים מגוונים ומועדוני קריאה לילדים ונוער.

שימש כחבר ועדה בפרסים ספרותיים: פרס ביאליק, פרס לאה גולדברג, פרס מוזיאון ישראל לאיור ספר ילדים על שם בן-יצחק ופרס שרת התרבות על שם דבורה עומר.

החל משנת 2013 משמש כעורך ראשי של הוצאת "טל-מאי" בבעלות המו"ל והסופרת מאירה פירון, אשר הייתה בשותפות עם הוצאת "ידיעות ספרים" עד שנת 2023. במסגרת עבודתו ייסד את סדרת "פרא" לספרות מקור עכשווית לנוער, ואת סדרת "הספרייה שלי" המיועדת למתחילות ולמתחילים לקרוא. ספרים רבים שערך זכו בפרסים. כמו כן, משמש כעורך התרגום של ההוצאה והביא לתרגומם של ספרים כגון "גברת פלפלת" מאת אולף פרויסן, סדרת "החיים המאושרים שלי" מאת רוסה לגרקרנץ, "פליקס לנצח" מאת קייסן קלנדר ו"ארי ודנטה מגלים את סודות היקום" מאת בנג'מין אלירה סאיינז.

מתגורר בתל אביב עם בן זוגו, הסופר רועי סלמן.

## מבחר ספרים בעריכתו
### ספרי פרוזה למבוגרים

### ספרי ילדים ונוער שערך במסגרת הוצאת "טל-מאי"
#### סדרת "פרא"

#### סדרת "הספרייה שלי"

#### ספרים נוספים

## קישורים חיצוניים

* 
* 
* 

## הערות שוליים

קטגוריה:עורכים ספרותיים ישראלים
קטגוריה:בוגרי האוניברסיטה העברית בירושלים
קטגוריה:מבקרי ספרות ישראלים
קטגוריה:תל אביב-יפו: אישים
קטגוריה:להט"בים ישראלים
קטגוריה:עיתונאים ישראלים
קטגוריה:רחובות: אישים
קטגוריה:מזכרת בתיה: אישים
קטגוריה:ישראלים שנולדו ב-1985